Document ID: 32004D0252

32004D0252
L 079/45
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 март 2004 година
за изменение на Решение 2001/106/ЕО по отношение на центровете за съхраняване на сперма от животни от рода на едрия рогат добитък
(нотифицирано под номер С(2004) 709)
(текст от значение за ЕИП)
(2004/252/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 88/407/ЕИО на Съвета от 14 юни 1988 г. относно определяне на ветеринарно-санитарните изисквания за внос и търговия в рамките на Общността със сперма от животни от рода на едрия рогат добитък (1), и по-специално член 5, параграф 2 от нея,
като има предвид, че:
(1)
Съгласно Директива 88/407/ЕИО, изменена с Директива 2003/43/ЕОна Съвета (2), търговия в Общността със сперма от домашни животни от рода на едрия рогат добитък е разрешена от центровете за събиране или съхраняване на сперма, одобрени от компетентните органи на държавите-членки на територията, на която те се намират, и всяка държава-членка е длъжна да изпрати списък с центровете за събиране или съхраняване на сперма на останалите държави-членки и на Комисията.
(2)
С Решение 2001/106/ЕО на Комисията от 24 януари 2001 г. относно установяването на образец за списъците на одобрените от държавите-членки структури, в съответствие с редица разпоредби на ветеринарното законодателство на Общността, както и приложимите правила за предаването на тези списъци на Комисията (3), се определя редът, по който списъците на центровете за събиране на сперма, които всяка държава-членка е одобрила за своята територия, се предават на Комисията. Това решение определя и моделите, които ще се използват за тези списъци.
(3)
За да бъдат взети под внимание измененията на Директива 88/407/ЕИО с Директива 2003/43/ЕО относно центровете за съхраняване на сперма, уместно е да се разшири приложното поле на Решение 2001/106/ЕО, за да се включват центровете за съхраняване на сперма от животни от рода на едрия рогат добитък.
(4)
Следователно Решение 2001/106/ЕО трябва съответно да се измени.
(5)
Предвидените в настоящото решение мерки са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложения I и II към Решение 2001/106/ЕО се изменят съгласно приложението към настоящото решение.
Член 2
Адресати на настоящото решение са държавите-членки.
Съставено в Брюксел на 10 март 2004 година.

Labels: 12
3
6